FSMART ร่วมออกงาน BOT 2015โชว์นวัตกรรมเติมเงินระบบออนไลน์
FSMART นำตู้เติมเงินออนไลน์บุญเติมเข้าร่วมจัดแสดงในงานสัมมนาระบบการชำระเงินปี 2558 หรือ BOT Conference on Thailand’s Payment 2015 ภายใต้แนวคิด “ผนึกกำลังผลักดันเศรษฐกิจไทยก้าวสู่ Digital Economy”
7 ก.ย. 2558


นายสมชัย สูงสว่าง กรรมการผู้จัดการ (กลาง) และนายณรงค์ศักดิ์ เลิศทรัพย์ทวี ผู้ช่วยกรรมการผู้จัดการ พร้อมด้วยนางสาวราศิณี เลิศไตรภิญโญ รักษาการผู้จัดการฝ่ายการตลาด บริษัท ฟอร์ท สมาร์ท เซอร์วิส จำกัด (มหาชน) หรือ FSMART ได้นำตู้เติมเงินออนไลน์บุญเติมเข้าร่วมจัดแสดงในงานสัมมนาระบบการชำระเงินปี 2558 หรือ BOT Conference on Thailand’s Payment 2015
ภายใต้แนวคิด “ผนึกกำลังผลักดันเศรษฐกิจไทยก้าวสู่ Digital Economy” จัดโดยธนาคารแห่งประเทศไทย (ธปท.) เพื่อให้เห็นถึงนวัตกรรมในการรับชำระเงิน และเติมเงินมือถือระบบออนไลน์แบบเบ็ดเสร็จ ซึ่งได้รับความสนใจจากผู้บริหารระดับสูง และตัวแทนของหน่วยงานภาครัฐ ภาคธุรกิจ ภาคธนาคาร ผู้ให้บริการ e-Payment หน่วยงานกำกับดูแล ผู้ทรงคุณวุฒิในแวดวงการเงิน ฝ่ายงานที่เกี่ยวข้องภายใน ธปท. และสื่อมวลชนที่เข้าร่วมงาน 